Case ID: 1204652
Sentence 35: Həmçinin məhkəmə kollegiyası onu da vurğulayır ki, apellyasiya instansiyası məhkəməsi Məhkum barəsindəki xx xxxxxxxx 2019-cu il tarixli hökmdən müdafiəçi xxxx tərəfindən verilmiş apellyasiya şikayətinə qismən məhkəmə istintaqı aparılmaqla baxmış və məhkəmə baxışı iclasında təqsirləndirilən şəxslə yanaşı, şahid xxx dindirilmiş, zərər çəkmiş şəxsin nümayəndəsinin, digər şahidlərin ifadələri və sübut əhəmiyyətli sənədlər elan olunaraq tədqiq edilmiş və məhkəmə həmin sübutların hamısına istinad edib onlara müqayisəli şəkildə qiymət verdikdən sonra qərar qəbul etmişdir.Göstərilən sübutlar əsasında məhkəmələrin gəldikləri nəticə isə ondan ibarət olmuşdur ki, Məhkum Balakən rayonunun Püştətala və Kortalara kəndlərinin yaxınlığındakı dövlətə məxsus, Zaqatala rayon X13 Mərkəzinin balansında olan müxtəlif torpaq sahələrində təkrarən qanunsuz olaraq tərkibində narkotik maddələr olan bitkiləri xeyli miqdarda kultivasiya etmiş (əkmiş, yetişdirmiş) və onların hissələrini toplayıb qurutmaqla külli miqdarda narkotik vasitə olan marixuananı satış məqsədilə əldə edib saxlamış, həmçinin bu yolla əldə etdiyi marixuananın şəxsi istehlak miqdarından artıq olan bir hissəsini özünün istifadəsi üçün, yəni satış məqsədi olmadan üzərində gəzdirib avtomaşınında daşımış, bir hissəsini isə tanışı xxx satmışdır.